سەرچەوەگە وە ئاژانس شەفەق نیوز خەوەردا" فەرمان دەسگیرکردنەگە لە دادگا دەرچگە، ئەرا زیاتر لە 20 کەسایەتی لە پارێزگاگە، ک 9 پیاو و بەڵێندەر هالەناویان".
سەرچەوەگە دووپاتکرد" ئەو فەرمان دەسگیرکردنە بویە هووکار دەسگیر کردن ئی دوو بازرگانە (عەلی شامی- عەلی خرسان) وە توومەت گاڵداین خوەینیشاندانەیل، وەگەرد سەرۆک دەسەی بەرهەمهاوردن وەرین لە زیقار حەمید حەسونە".
ئاشکەرایکرد" بازرگان (عەلی خرسان) ئیرنگە جویر سەرۆک ژوور بازرگانی زیقار کارکەێد، دووپاتکرد" دەسگیر کریاگەیل ئەرا ناوەند دەسگیرکردن نهێنی کلکریانە ئەرا تەواوکردن رێکارەیل لێکۆڵینەوە وەگەردیان".
شمارەیگ قوربانی و زەخمدار کەفتەو  لە وەخت  رویوروی بوینەیل ناوبەین خوەینیشاندەرەل و سوپای عراقی لە ناسریە لە پارێزگای زیقار ، ک خوەینیشاندان لەوەر بەشەونەکردن زەوی وەبان زەخمدارەیل خوەنیشاندانەیل ساڵەیل گوزەشتە.
